Med fullføringen av tonediktet i 1867 innledet Musorgskijs beste og mest produktive år. I 1868 skrev han elleve scener på en opera basert på Nikolaj Gogol komedie («Giftemålet»). Ambisjonen var å bringe den folkelige dagligtalen inn i musikken, men han måtte gi opp dette prosjektet. I stedet ble han oppmuntret til å skrive en opera basert på Alexander Pusjkins drama Boris Godunov. Han fullførte operaen Boris Godunov i 1870, samtidig som han var ansatt som tjenestemann i Skogsdepartementet. Versjonen ble refusert i 1871, angivelig fordi den manglet en tydelig primadonna-rolle, og han gikk i gang med å revidere operaen.